Document ID: /roh_data/filtered/fineweb-2-filterrobots_roh.jsonl.gz/54636

La regenza grischuna ha approvà ils projects da sanaziun da las Ovras electricas d'Engiadina SA (OEE) per l'ovra electrica Pradella sco er per la serra d'accumulaziun Vallember.
Tar l'ovra electrica Pradella – ch'è en funcziun dapi l'onn 1970 – vegnan uschia modernisadas differentas cumponentas dal stabiliment. Cun la sanaziun e renovaziun da las tschiffadas d'aua S-chanf, Vallember e Varusch sin il territori communal da S-chanf vegni procurà ch'il manaschi da l'ovra electrica funcziunia en moda irreproschabla en l'avegnir.
Plinavant vegn transfurmada la serra d'accumulaziun Vallember. Cun quest pass vegn garantì ch'ils peschs pon ascender e descender il flum senza obstachels.